Sodba Splošnega sodišča z dne 23. oktobra 2024 – Neottolemo in Register.com/Komisija (Prosta cona Madeira)
(Zadevi T-724/22 in T-725/22)1
(Državne pomoči – Prosta cona Madeira – Shema pomoči, ki jo je izvajala Portugalska – Sklep o ugotovitvi neskladnosti sheme s sklepoma C(2007) 3037 final in C(2013) 4043 final, o razglasitvi sheme za nezdružljivo z notranjim trgom in o odreditvi izterjave pomoči, ki so bile izplačane na podlagi te sheme – Ničnostna tožba – Procesno upravičenje – Pravni interes – Dopustnost – Pojem „državna pomoč“ – Davčna avtonomija držav članic – Pojem „veljavna pomoč“ v smislu člena 1(b)(ii) Uredbe (EU) 2015/1589 – Izterjava – Neupravičena obogatitev)
Jezik postopka: portugalščina
Stranke
Tožeča stranka v zadevi T-724/22: Neottolemo, Lda (Zona Franca da Madeira) (Funchal, Portugalska) (zastopnika: G. Leite de Campos in M. Clemente, odvetnika)
Tožeča stranka v zadevi T-725/22: Register.com LP – Sucursal em Portugal (Zona Franca da Madeira) (Funchal) (zastopnika: G. Leite de Campos in M. Clemente, odvetnika)
Tožena stranka: Evropska komisija (zastopnika: I. Barcew in P. Caro de Sousa, agenta)
Intervenientka v podporo tožeče stranke v zadevi T-724/22: Intercement Portugal SA (Lizbona, Portugalska) (zastopnika: G. Leite de Campos in M. Clemente, odvetnika)
Predmet
Tožeči stranki s tožbama na podlagi člena 263 PDEU predlagata razglasitev ničnosti členov od 1 do 3, člena 4 od (1) do (3) in (4), drugi del stavka, ter členov 5 in 6 Sklepa Komisije (EU) 2022/1414 z dne 4. decembra 2020 o shemi pomoči SA.21259 (2018/C) (ex 2018/NN), ki jo je izvajala Portugalska v okviru ureditve Zona Franca da Madeira (ZFM) - Režim III (UL 2022, L 217, str. 49).
Izrek
Zadevi T-724/22 et T-725/22 se združita za izdajo sodbe.
Tožbi se zavrneta.
Družbi Neottolemo, Lda (Zona Franca da Madeira) in Register.com LP – Sucursal em Portugal (Zona Franca da Madeira) nosita svoje stroške in stroške Evropske komisije.
Družba Intercement Portugal SA poleg svojih stroškov nosi tudi stroške Komisije, ki se nanašajo na njeno intervencijo.
____________
1 UL C 63, 20.2.2023.